tartuNLP/wikipedia-smugri-20251201 huggingface dataset:
Öljypalmu

Öljypalmu eli afrikanöljypalmu ("Elaeis guineensis") on Länsi-Afrikasta peräisin oleva, öljykasvina viljelty palmulaji. Sen hedelmistä saadaan palmuöljyä ja siemenistä palmuydinöljyä.
Alkuperä.
Laji on peräisin Länsi-Afrikan rannikolta. Siellä sitä ei kuitenkaan ole otettu viljelykseen, vaan sen hedelmiä on kerätty luonnosta.
Vuonna 1848 neljä öljypalmun tainta istutettiin tuolloin Alankomaiden siirtomaana olleelle Jaavan saarelle perustettuun kasvitieteelliseen puutarhaan. Näiden yksilöiden jälkeläisistä sai 1800-luvun lopulla alkunsa öljypalmun viljelys Kaakkois-Aasiassa. Se on siis maailman uusimpia viljelyskasveja. Viime aikoina sen jalostukseen on käytetty myös läheistä eteläamerikkalaista sukulaislajia amerikanöljypalmua ("Elaeis oleifera"), jonka kanssa öljypalmu risteytyy helposti.
Viljelysalueet.
Öljypalmu on trooppinen viljelyskasvi. Sitä viljellään etupäässä Kaakkois-Aasiassa, eniten Malesiassa.
Hedelmä ja öljyt.
Öljypalmun hedelmä on suunnilleen luumun kokoinen luumarja. Niitä voi olla jopa 7 000 kappaletta samassa rypäässä. Hedelmiä voidaan syödä sellaisenaankin, mutta enimmäkseen niitä käytetään kasviöljyjen tuottamiseen. Sekä hedelmämalto että siemen ovat öljypitoisia.
Hedelmämallosta saadaan palmuöljyä, siemenestä palmuydinöljyä. Ne ovat kuitenkin koostumukseltaan erilaisia. Palmuöljyssä eniten esiintyvät rasvahapot ovat tyydytetty palmitiinihappo ja kertatyydyttymätön öljyhappo. Lisäksi siinä on liuenneena huomattavasti beetakaroteenia, minkä vuoksi se on väriltään punertavaa. Palmuydinöljyssä taas on enimmäkseen lauriinihappoa ja myristiinihappoa, jotka molemmat ovat tyydytettyjä, ja koostumukseltaan se näin ollen muistuttaa kookosrasvaa.
Käyttö.
Kaikista öljykasveista öljypalmu tuottaa suurimman sadon viljelypinta-alaa kohti.
Sekä palmuöljyä että palmuydinöljyä käytetään ravintorasvoina ja teollisessa ruoanvalmistuksessa. Palmuydinöljyä pidetään kuitenkin arvokkaampana, ja se menee suurimmaksi osin vientiin, kun taas palmuöljyä käytetään ravintoaineena etupäässä tuottajamaissa. Monien muiden kasviöljyjen tavoin palmuöljyäkin käytetään myös teollisuuden raaka-aineena muun muassa saippuan valmistukseen.
Viime aikoina palmuöljyä on suunniteltu käytettäväksi myös moottoripolttoaineen, biodieselin valmistukseen. Tämä edellyttäisi kuitenkin sen viljelyksen niin suurta laajentamista, että sen tieltä olisi laajat osat trooppista sademetsää hävitettävä. Ympäristöjärjestöt kuten Greenpeace ja WWF ovatkin ankarasti arvostelleet tällaisia hankkeita.
Kaijat (suku)

 
Kaijat ("Psittacula") on kaijojen heimoon kuuluva lintusuku.
Psittacula-kaijat ovat keskikokoisia papukaijalintuja. Niille on yhteistä suurimmaksi osaksi vihreä höyhenpuku ja pitkä, kapea pyrstö. Aikuinen koiras ja naaras ovat erivärisiä keskenään, joskin sukupuolierojen näyttävyys eroaa lajeittain. Nuoret linnut ovat yleensä aikuisia hailakampia väreiltään.
Suvun jakautuminen.
Birdlife International on jakanut Psittacula-suvun useampaan sukuun. Birdlife Suomi tunnustaa edelleen vain yhden suvun, ylläolevan listan mukaisesti. Birdlife Internationalin lajilistan mukaan suvut ja lajit jakautuvat seuraavalla tavalla:
Gulpen-Wittem

Gulpen-Wittem on kunta Limburgin provinssissa Alankomaissa. Asukkaita kunnassa on 14 677 (30.6.2008) ja väestötiheys on 201 as./km². Kunnan pinta-ala on 73,37 neliökilometriä, josta vettä on 0,19 km². Gulpen-Wittemin pormestarina toimii A.R.B. (Bas) van den Tillaar. Kunnan keskuspaikkakunta on Gulpen.
Gulpen-Wittemin naapurikunnat ovat Voerendaal pohjoisessa, Simpelveld koillisessa, Aken (Saksassa) idässä, Vaals kaakossa, Blieberg (Belgiassa) etelässä, Voeren (Belgiassa) lounaassa, Margraten lännessä ja Valkenburg aan de Geul luoteessa. Alankomaiden eteläisin piste sijaitsee Gulpen-Wittemin kunnan Kuttingenin kylässä.
Nykyinen Gulpen-Wittemin kunta syntyi 1. tammikuuta 1999, kun kunnat Gulpen ja Wittem yhdistyivät.
Asutuskeskukset.
Beertsenhoven, Berghem, Berghof, Beutenaken, Billinghuizen, Bissen, Bommerig, Broek, Cartils, Crapoel, Dal, De Hut, Diependal, Dijk, Elkenrade, Elzet, Epen, Eperheide, Etenaken, Euverem, Eys, Eyserheide, Gracht, Gulpen, Heijenrath, Helle, Hilleshagen, Höfke, Hurpesch, Ingber, Kapolder, Kleeberg, Kosberg, Kuttingen, Landsrade, Mechelen, Mingersberg, Nijswiller, Overeys, Overgeul, Partij, Pesaken, Piepert, Plaat, Reijmerstok, Schilberg, Schweiberg, Sinselbeek, Slenaken, Stokhem, Terlinden, Terpoorten, Terziet, Trintelen, Wahlwiller, Waterop, Wijlre, Wittem.
Andrew Cogliano

Andrew Cogliano (s. 14. kesäkuuta 1987 Toronto, Ontario) on kanadalainen uransa päättänyt ammattilaisjääkiekkoilija, pelipaikaltaan vasen laitahyökkääjä. Hän edusti viimeisimpänä NHL-seura Colorado Avalanchea. Aiemmin urallaan Cogliano edusti Edmonton Oilersia, Anaheim Ducksia, Dallas Starsia ja San Jose Sharksia.
Ura.
Ennen ammattilaisuraansa Cogliano pelasi vuosina 2003–2005 Ontario Provincial Junior "A" Hockey Leaguen (OPJHL) St. Michael's Buzzersissa ja vuodesta 2005 vuoteen 2007 yliopistojääkiekkoa Michiganin yliopiston joukkueessa. Edmonton Oilers varasi hänet NHL:ään numerolla 25 ensimmäisellä kierroksella. 
Edmonton Oilers (2007–2011).
Cogliano aloitti NHL:ssä kaudella 2007–2008. Hän pelasi ensimmäisen runkosarjaottelunsa 4. lokakuuta 2007, jolloin Edmonton Oilers kohtasi kotiottelussa San Jose Sharksin. Cogliano syötti Tom Gilbertin tekemän 1–1-tasoitusmaalin ottelussa, joka päättyi rangaistuslaukauskilpailun jälkeen Oilersin voittoon luvuin 3–2. Ensimmäisen NHL-maalinsa hän teki kolmannessa ottelussaan, 8. lokakuuta 2007 pelatussa vierasottelussa Detroit Red Wingsiä vastaan.
Coglianosta tuli 11. maaliskuuta 2008, Oilersin kotiottelussa St. Louis Bluesia vastaan, ensimmäinen NHL-pelaaja, joka on tehnyt kolmessa peräkkäisessä ottelussa jatkoaikamaalin, joka on ratkaissut ottelun. Coglianon ottelussa käyttämät hanskat ja maila lahjoitettiin Hockey Hall of Famelle.
Cogliano pelasi tulokaskaudellaan täydet 82 runkosarjaottelua ja teki 18 maalia sekä antoi 27 maalisyöttöä. Hän oli kaudella 2007–2008 joukkueensa viidenneksi paras pistemies ja neljänneksi paras maalintekijä. NHL:n tulokkaiden pistepörssissä hän sijoittui kuudenneksi joukkuekaveri Sam Gagnerin jälkeen ja tulokkaiden maalipörssissä neljänneksi.
Cogliano edusti Oilersia tulokaskautensa jälkeen vielä kolmella NHL-kaudella, joilla niilläkin pelasi täydet 82 runkosarjaottelua ilman loukkaantumisia. 12. heinäkuuta 2011, muutama kuukausi ennen kauden 2011–2012 alkua, Oilers myi hänet Anaheim Ducksiin vaihdossa toisen kierroksen varausvuoroon . 
Anaheim Ducks (2011–2019).
Cogliano pelasi toisella Anaheim -kaudellaan ja kuudennella kaudellaan NHL:ssä ensimmäisen kerran pudotuspelejä. Anaheim tippui Detroit Red Wingsille täydessä seitsemän ottelun sarjassa. Kaudella 2013–2014 Cogliano teki 21 maalia ja ylitti ensimmäisen kerran urallaan 20 maalin rajan.
Dallas Stars, San Jose Sharks ja Colorado Avalanche (2019–).
Tammikuussa 2019 Cogliano siirtyi Dallas Starsiin vaihdossa Devin Shoreen. Heinäkuussa 2021 hän siirtyi San Jose Sharksiin ja maaliskuussa 2022 Colorado Avalancheen. Heinäkuussa 2022 Cogliano teki Avalanchen kanssa yksivuotisen jatkosopimuksen.
Maajoukkue.
Cogliano edusti Kanadaa kaksissa alle 20-vuotiaiden maailmanmestaruuskilpailuissa, vuosina 2006 ja 2007. Hän oli voittamassa molempina vuosina nuorten MM-kultaa.
Pommi 3 – Perhealbumi

Pommi 3 – Perhealbumi (Pommi Vol. 3 tai Pommi 3) on Rähinä Recordsin 23. maaliskuuta 2005 julkaisema albumi, jolla esiintyy kyseisen hip hop -levy-yhtiön artisteja. "Pommi 3" on tunnetumpi kuin kaksi edeltäjäänsä. Levy nousi ilmestymisviikollaan Suomen virallisen albumilistan 11. sijalle, mutta putosi pois jo seuraavalla viikolla.
Levyn viimeisessä kappaleessa ”7 veljestä 4”, esiintyvät myös muilta ”7 veljestä” -kappaleilta tutut Elastinen, Iso H, Uniikki, Andu, Tasis, Asa ja Jussi Valuutta. Aikaisemmat osat julkaistiin levyillä "Renesanssi", "Päivästtoiseen" ja "Tän tahtiin".
Levyllä esiintyy myös epävirallisia kokoonpanoja:
Suomuaratit

 
Suomuaratit ("Pyrrhura") on papukaijojen heimoon kuuluva lintusuku. Sukuun kuuluu 23 lajia.
Mayumi Azuma

Mayumi Azuma (; s. 24. huhtikuuta 1975) on japanilainen mangaka. Hän julkaisi vuosina 1999–2001 "Star Ocean" -pelisarjaan perustuvaa "Star Ocean: The Second Story" -nimistä mangaa. Vuodesta 2002 hän on työskennellyt uuden sarjansa, "Elemental Geladen" parissa. "Elemental Geladesta" on tehty myös animesarja televisioon.
Azuma työskenteli aiemmin toisen mangakan Kozue Amanon avustajana.
Homén

Homén on suomalainen pappissuku, jonka jäsenet ovat myöhemmin vaikuttaneet muun muassa oikeuslaitoksessa, yliopistoissa ja politiikassa. Suvun papit toimivat neljän sukupolven ajan Euran seurakunnan kirkkoherran tai pitäjänapulaisen virassa.
Suvun vanhin tunnettu jäsen on oletettavasti Kalvolan Kutisten kylässä 1600-luvulla elänyt Hommoisten talollinen Påvel Andersson. Hänen poikansa Tomas Homman († 1708) kirjautui Turun akatemiaan ja toimi Kalvolan pitäjänapulaisena. Euran kirkkoherra Johan Homeen vanhemman (k. 1725), oletetaan nykyään olevan Tomas Hommanin poika. Aiemmin hänen on muun muassa oletettu olevan sama henkilö kuin turkulainen teini Johannes Jeremiae, "tattari" (eli romani) Jeremias Hommosen poika.
Kössi Ojala

Kustaa Ivar (Kössi) Ojala (16. kesäkuuta 1886 Alavus – 11. toukokuuta 1922 Tampere) oli suomalainen näyttelijä. Alun perin muurarina työskennellyt Ojala teki lyhyen uransa aikana useita kiitettyjä roolisuorituksia Tampereen Työväen Teatterissa.
Elämä ja ura.
Kössi Ojalan vanhemmat olivat työmies Erkki Kustaanpoika Ojala (s. 1856) ja Maria Sannantytär (s. 1862). He muuttivat Alavudelta Tampereelle vuonna 1896. Ojala aloitti näyttelijänuransa harrastajana Tampereen Ulkotyöväen yhdistyksen näytelmäseurassa. Hän kuului muurarien ammattiosastoon. Tampereen Työväen Teatteriin Ojala siirtyi vuonna 1913 Tilda Vuoren johtajakaudella. Hän toimi iltanäyttelijänä. Ammattilainen Ojalasta tuli Kosti Elon johtajakaudella. Häntä pidettiin nerokkaana luonneroolien tulkitsijana, jolle oli ominaista syvällinen eläytyminen kulloiseenkin hahmoon. Hänen puheääntään kuvattiin "sointuvaksi ja vivahdusrikkaaksi".
Uransa aikana Ojala saavutti Tampereen Työväen Teatterin johtavan sankarinäyttelijän aseman. Eino Salmelainen luonnehti häntä erääksi suomalaisen teatterin suurimmista luonnonlahjakkuuksista. Ojalan kiitettyihin roolisuorituksiin kuuluivat muun muassa porvari Möllmark Gustav Wiedin huvinäytelmässä "Kaupungin ylpeys" ja hurjasteleva Dulska Gabriela Zapolskan näytelmässä "Rouva Dulskan moraali". Aleksis Kiven klassikossa "Nummisuutarit" hän näytteli Mikko Vilkastusta. Erityisen arvostettu oli Ojalan tutkielma konsuli Bernickistä näytelmässä "Yhteiskunnan tukipylväät". Vuonna 1920 Ojala esiintyi Pauli Pohjolan kanssa alkoholin vaikutuksen alaisena näytelmässä "Iloinen leski"; molemmat saivat vakavan varoituksen. Ojala kuoli tuberkuloosiin 35-vuotiaana. Näytellessään kuningasta "Hamletissa" hän sai verensyöksyn ja poistui kesken lauseen näyttämöltä.
Kössi Ojala oli naimisissa Lydia Aleksandra Gröndahlin (s. 1882) kanssa.
Venäjän teollisuudenharjoittajien ja yrittäjien liitto

Venäjän teollisuudenharjoittajien ja yrittäjien liitto () on vaikutusvaltainen Venäjän federaatiossa vaikuttava tuottajaliitto, jolla on vaikutusta mm. Venäjän teollisuuspolitiikan muotoutumiseen.
Jäsenet.
Se on jäsenenä 120 alueellisessa yhteenliittymässä, jotka edustavat Venäjän kansantalouden merkittäviä teollisuudenaloja. Liitolla on 328 000 jäsentä, jotka edustavat teollisuutta, tiedettä, rahoitusalan organisaatioita, kaupallisia organisaatioita samoin kuin henkilöjäseniä.
Tavoitteet.
Liiton tavoitteena on luonnostella lakeihin muutoksia ja vaikuttaa voimassa olevaan lainsäädäntöön. Se ylläpitää yhteyksiä Venäjän aluetason ja liittovaltiotason viranomaisin ja antaa tietoja lainsäädännön tehokkuudesta teollisuudenharjoittajien ja yrittäjien suojelemiseksi. Se myös ylläpitää pyöreän pöydän keskusteluja, foorumeita, konferensseja julkisia keskusteluja ja kehittää suhteita liike-elämän yhteisöjen kesken muiden maiden kanssa sekä kehittää vientikykyä. Lisäksi se pyrkii pitää suuri yleisö tietoisena Venäjän liike-elämän asemasta ja tehtävistä vaurautta tuovista uudistuksista.
Organisaatio.
Metsäteollisuuden komissio.
Puheenjohtaja Zahar Smuškin (Gruppa Ilim), Aleksander Beljakov, Andrei Vološin (OAO Volga), Andrei Dripnyi (Mondi Biznes Paper Syktyvkarski lesopromyšlennyi kombinat), Anatoli Jefremov, Valentin Zverev, Sergei Bondar (OAO Svetogorsk/International Paper), Andrei Prokopov, Vladimir Slavutski (Gruppa Ilim), Isaak Slutsker, Aleksandr Sonin (OAO Volga), Vladimir Tšuiko. 
Merkittävistä sanomalehtipaperin suurehkoista valmistajista ryhmässä ei ole edustettuna OAO Kondopogaa.
Aksak Maboul

Aksak Maboul on belgialainen Marc Hollanderin ja Vincent Kenis'n vuonna 1977 perustama avantgarde-rock -yhtye. Yhtye julkaisi ensimmäisen kokoonpanonsa aikana kaksi albumia: "Onze Danses Pour Combattre la Migraine" (suom. Yksitoista tanssia taisteluun migreeniä vastaan, 1977) ja "Un Peu de l'Âme des Bandits" (Hieman rosvohenkeä, 1980). Toisen albumin julkaisun jälkeen yhtye yhdistyi Tueurs de la Lune de Miel -yhtyeen kanssa ja jatkoi nimellä The Honeymoon Killers.
Aksak Maboulin toiminta alkoi uudelleen 2010-luvulla uudella kokoonpanolla, kun Marc Hollanderin aisapariksi tuli Véronique Vincent, ja yhtye alkoi sekä esiintyä että levyttää uudelleen. Viimeisin julkaisu on tupla-albumi "Figures" (2020).
Jäsenet.
Ensimmäinen kokoonpano (1977–1981):
Toinen kokoonpano (2014-):
Yhtye käyttää runsaasti avustavia muusikoita.
Konstantin Somov

Konstantin Andrejevitš Somov (; 30. lokakuuta 1869 Pietari – 6. toukokuuta 1939 Pariisi) oli venäläinen taidemaalari ja taidegraafikko, joka yhdistetään taiteilijoiden "Mir Iskusstva" -symbolistiliikkeeseen.
Somov oli Pietarin Eremitaašin kuraattorin poika, ja Eremitaašissa hän tutustui vanhojen mestarien töihin, jotka vaikuttivat hänen taiteeseensa suuresti. 
Somov opiskeli Venäjän taideakatemiassa Ilja Repinin johdolla vuosina 1888–1897. Opiskeluaikanaan hän ystävystyi Alexandre Benoisin kanssa, joka esitteli hänet Sergei Djagileville ja Léon Bakstille. Kun he kolmestaan perustivat "Mir iskusstvan", Somov kirjoitti myös Mir iskusstva -liikkeen samannimiseen lehteen. Somov oli homoseksuaali, kuten monet muutkin "Mir iskusstvan" jäsenistä. 
Vuonna 1923 Somov lähti Venäjältä. Vuonna 1925 hän asettui Pariisiin, ja maalasi viimeisinä vuosinaan toisintoja vanhoista töistään. Hän kuoli 1939. Somov on haudattu Sainte-Geneviève-des-Bois'n hautausmaalle Pariisiin.
Antoine Watteaun ja Jean-Honoré Fragonardin töistä innoituksensa saanut Somov suosi vesiväri- ja guassimaalauksia. Hän maalasi paljon muotokuvia aikansa merkittävistä kulttuurihenkilöistä kuten Aleksandr Blok ja Sergei Rahmaninov (katso alla), sekä maisemia ja sisäkuvia. Hän oli ihastunut myös Commedia dell'arteen.
Somovin maisemamaalaus vuodelta 1927 myytiin 14.6.2007 Christie'sin huutokaupassa 7,33 miljoonalla Yhdysvaltain dollarilla, mikä on korkein venäläisestä taideteoksesta huutokaupassa maksettu hinta.
Barbara Hepworth

Jocelyn Barbara Hepworth, DBE (10. tammikuuta 1903 Wakefield, West Yorkshire – 20. toukokuuta 1975) oli brittiläinen kuvanveistäjä ja taidemaalari. Hän oli kuvanveistäjä Henry Mooren aikalainen ja ystävä.
Elämä ja ura.
Hepworth opiskeli 16-vuotiaasta alkaen Leedsin taidekoulussa, jossa hän tutustui Mooreen. Molemmat siirtyivät vuonna 1921 Royal College of Artiin. Myöhemmin Hepworth opiskeli jonkin aikaa Italiassa, sillä hän oli kiinnostunut etruskien taiteesta. Ratkaisevat vaikutteet abstraktiin kuvanveistoon hän sai Constantin Brâncușin ja Hans Arpin taiteesta, kun hän vieraili heidän luonaan Pariisissa. 
Hepworth kuuluu 1900-luvun merkittävimpiin kuvanveistäjiin ja taidemaalareihin. Hänen työnsä ovat esimerkkejä modernismista ja brittiläisten aikalaistensa Ivon Hitchens, Henry Moore, Ben Nicholson, Naum Gabo ynnä muiden tavoin hän kehitti valtavasti nykytaidetta, etenkin kuvanveistoa. Hänen arvostetuimpia teoksiaan on "Single Form" Dag Hammarskjöldin muistolle YK:n rakennuksessa New Yorkissa.
Vuodesta 1921 alkaen Hepworth teki teoksensa suoraan lopullisesta materiaalista, puusta tai kivestä. Metalleja hän ei yleensä käyttänyt. Veistäessään hän saattoi lähteä seuraamaan materiaalin antamia virikkeitä, koska hän toteutti työtään ilman luonnosta. Ihmisen muoto, joka toisinaan oli pelkistetty lähes tuntemattomaksi, hallitsi hänen töitään vuoteen 1934 saakka ja ajoittain myöhemminkin. Muissa töissään hän mukaili orgaanisia muotoja, kuten munia, lintuja, pesiä ja perhoskoteloita. Usein tämä tekniikka johti teoksen ryhmittelyyn kahdeksi tai kolmeksi erilliseksi massaksi. Ajoittain hän pyrki tiukkaan geometrisuuteen tai dynaamisuuteen, jonka hän toteutti kireälle vedettyjen lankojen avulla.
Hepworthin ensimmäinen puoliso oli kuvanveistäjä John Skeaping. Toisen kerran hän avioitui taidemaalari Ben Nicholsonin kanssa 1938. He erosivat 1951.
Hepworth kuoli tulipalossa työhuoneellaan St Ivesissä Cornwallissa 72-vuotiaana. Hänen työhuoneensa ja kotinsa ovat nykyisin museona. Barbara Hepworthin museon lisäksi hänen töitään on esillä The Hepworth Wakefield -museossa hänen synnyinkaupungissaan Länsi-Yorkshiren Wakefieldissä.
Korporaali

Korporaali on läntisissä kirkossa messun aikana alttarilla käytettävä neliön muotoinen liina. Sen päälle asetetaan ehtoollisaineet, öylätit ja viini, pateenilla ja kalkissa. Korporaaliin on yleensä kirjailtu risti tai jokin muu ehtoolliseen liittyvä symbolinen kuvio. Korporaaliliinalla on vain ne lahjat, jotka erotetaan pyhitettäviksi ja ehtoollisaterialla jaettaviksi.
Korporaali symboloi Kristuksen käärinliinaa ja sen käyttö liittyy reaalipreesensiin. Sen voidaan nähdä myös kuvaavan Jeesuksen kapaloliinoja Betlehemin seimessä. Korporaalia käytetään katolisessa kirkossa, sekä usein luterilaisessa kirkossa ja anglikaanisessa kirkossa. Suomen evankelis-luterilaisen kirkon piispainkokouksen hyväksymässä Jumalanpalveluksen oppaassa korporaali mainitaan ehtoollisen vietossa tarvittavien ja käytettävien välineiden joukossa.
Korporaalia säilytetään laskostettuna bursan sisällä tai bursan puuttuessa sitä pidetään kalkin päälle asetetun pallan ja kalkkiliinan päällä. Korporaali on perinteiseti taitettu 3x3 taitoksilla siten, että se mahtuu taitettuna bursaan tai kalkin päälle. 
Perinteisesti korporaali levitetään alttari­pöydälle siten, ettei se jää roikkumaan alttarin laidan yli. Korporaali asetetaan alttaripöydälle kokoontaitettuna ja avataan alttaripöydällä. Sitä ei lievitellä auki ilmassa. Samoin se ehtoollisen jälkeen taitetaan kokoon alttaripöydällä ja asetetaan bursaan tai kalkkiliinalla peitetyn kalkin päälle.
Hannu Rajaniemi (kirjailija)

Hannu Rajaniemi (s. 9. maaliskuuta 1978 Ylivieska) on San Franciscossa asuva suomalainen tieteiskirjailija. Hänen esikoisromaaninsa "Kvanttivaras" () ilmestyi Gollancz-kustantamon julkaisemana syyskuussa 2010. Rajaniemi kirjoittaa englanniksi. Hänen novellejaan on julkaistu muun muassa "Nova Scotia" -antologiassa ja "Interzone"-lehdessä.
Rajaniemi on opiskellut matemaattista fysiikkaa Oulun ja Cambridgen yliopistoissa ja väitellyt säieteoriasta filosofian tohtoriksi Edinburghin yliopistossa. Hän on perustajajäsen matematiikan ja tekniikan konsulttiyhtiössä.
Rajaniemi solmi vuonna 2008 kustannussopimuksen kolmesta romaanista brittiläisen Gollancz-kustantamon kanssa. Valmiina oli silloin romaanin yksi luku. Hänellä on näiden kolmen romaanin julkaisusopimus yhdysvaltalaisen Tor-kustantamon kanssa.
Rajaniemi liittyi Writers' Bloc-ryhmään, johon kuuluu myös muun muassa Charles Stross.
Zahar Smuškin

Zahar Davidovitš Smuškin (s. 23. tammikuuta 1962) on Gruppa Ilimin hallituksen puheenjohtaja. Hän on Gruppa Ilimin perustaja vuodelta 1992 ja myös Venäjän teollisuudenharjoittajien ja yrittäjien liiton metsäteollisuuskomission puheenjohtaja.
Muuta.
Smuškin antoi lausunnon, jonka mukaan hän pitää suomalaista metsäteollisuutta liian konservatiivisena investoimaan Venäjälle.
Tobias Enström

Ulf Tobias "Toby" Enström (s. 5. marraskuuta 1984 Nordingrå, Ruotsi) on ruotsalainen jääkiekkopuolustaja. Hän edustaa HockeyAllsvenskanin Modo Hockeytä.
Ura.
Modo Hockey.
Enströmin ensimmäinen seura oli Höga Kusten Hockey hänen synnyinkaupungistaan Nordingråsta. Myöhemmin hän siirtyi örnsköldsvikiläisseura Modo Hockeyyn, jossa hän pelasi muutaman kauden juniorina. Hän debytoi Modon edustusjoukkueessa kaudella 2002–2003, jonka päätteeksi hänet palkittiin Elitserienin vuoden tulokkaana. Enström pelasi Elitserienin tulokaskaudellaan 42 runkosarjaottelua, kahdeksaa vaille kaikki, joissa hän teki yhden maalin ja antoi viisi maalisyöttöä, sekä kuusi pudotuspeliottelua, joissa hän sai tililleen yhden maalisyötön. 
Enström pelasi Modon Elitserien-joukkueessa viisi kautta. Hän pelasi yhteensä 226 runkosarjaottelua, joissa hän teki 17 maalia ja antoi 47 maalisyöttöä. Eniten pisteitä hän teki kaudella 2006–2007, 28 pistettä, seitsemän maalia ja 21 syöttöpistettä, 55:ssä runkosarjaottelussa ja 12 pistettä, maalin ja 11 syöttöpistettä, 20:ssä pudotuspeliottelussa. Hän oli tuolla kaudella joukkueensa eniten pisteitä tehnyt puolustaja sekä runkosarjassa että pudotuspeleissä. Kauden päätteeksi Enström oli voittamassa Elitserienin mestaruutta, kun Modo löi loppuotteluissa Linköpingin voitoin 4–2. 
Atlanta Thrashers ja Winnipeg Jets.
Atlanta Thrashers varasi Enströmin NHL:ään numerolla 239 kahdeksannella kierroksella ja hän aloitti NHL:ssä kaudella . Hän pelasi ensimmäisen NHL:n runkosarjaottelunsa 5. lokakuuta 2007, jolloin Thrashers kohtasi kotonaan Washington Capitalsin. Toisessa ottelussaan, vierasottelussa Tampa Bay Lightningia vastaan 6. lokakuuta, hän teki ensimmäisen pisteensä, syöttöpisteen, ja ensimmäisen maalinsa hän teki yhdeksännessä ottelussaan, vierasottelussa Toronto Maple Leafsia vastaan 23. lokakuuta. 
Enström pelasi NHL:n tulokaskaudellaan täyden 82:n runkosarjaottelun kauden ja teki 38 tehopistettä, viisi maalia ja 33 syöttöpistettä. Hän oli joukkueensa eniten pisteitä tehnyt puolustaja ja joukkueen sisäisen syöttöpörssin kakkosnimi 35 maalisyöttöä antaneen Ilja Kovaltšukin jälkeen. NHL:n tulokkaiden pistepörssissä Enström oli kaudella 2007–2008 kahdeksas ja tulokkaiden syöttöpörssissä neljäs. Hän sai jääaikaa keskimäärin 24 minuuttia ja 28 sekuntia ottelua kohden, eniten NHL-tulokkaista ja joukkueensa pelaajista. Hänet nimettiin kauden jälkeen NHL:n tulokkaiden tähdistökentälliseen (NHL All-Rookie Team).
Enström ylitti kausina ja 50:n tehopisteen rajan ja oli molempina Thrashersin sisäisen syöttöpörssin kärkinimi. Ensiksi mainitulla kaudella hän antoi 44 maalisyöttöä ja jälkimmäisellä 41 maalisyöttöä. Kaudesta alkaen Enström pelaa NHL:n Winnipeg Jetsissä Atlanta Thrashersin muutettua uuden omistajan myötä Winnipegiin. 
Maajoukkue.
Enström on edustanut Ruotsia jääkiekon aikuisten arvokilpailuissa kolmesti, MM-kilpailuissa vuosina 2007 ja 2009 sekä Vancouverin olympialaisissa 2010. Jääkiekon nuorten maailmanmestaruuskilpailuissa hän pelasi kahdesti, vuosina 2003 ja 2004, ja alle 18-vuotiaiden maailmanmestaruuskilpailuissa kerran, vuonna 2002.
Castleford

Castleford on yksi niistä viidestä kaupungista, jotka kuuluvat Wakefieldin metropolialueeseen West Yorkshiressa Englannissa. Se on lähellä Pontefractia, ja sen väkiluku on noin 40 000. Pohjoisessa virtaava Calderjoki laskee Airejokeen ja Aire and Calder Navigation kanavaan. Länsi- ja eteläpuolella on moottoritie M62.
Castleford on aikoinaan kuulunut Yorkshiren West Ridingiin, ja sen ympäristössä on arkeologisia viitteitä roomalaisaikaan.
Nirvana (elokuva)

Nirvana on Gabriele Salvatoresin ohjaama science fiction -elokuva vuodelta 1997. Elokuvan pääosaa näyttelee Christopher Lambert.
Elokuva edustaa kyberpunk-tyylisuuntaa. 
Näyttelijät.
Lähde:
Lysianassa

Lysianassa () oli kreikkalaisessa mytologiassa usean eri naishahmon nimi.
Hanna Markkula-Kivisilta

Hanna Elina Markkula-Kivisilta (o.s. Markkula, s. 10. helmikuuta 1965 Helsinki) on suomalainen Kansallisen Kokoomuksen entinen kansanedustaja (1991–2003). Hän oli Vantaan kaupunginvaltuuston jäsen vuosina 1985–1996, joista kaupunginhallituksessa vuodet 1989–1996. Koulutukseltaan Markkula-Kivisilta on valtiotieteen maisteri Helsingin yliopistosta (1994).
Markkula-Kivisilta valittiin ensimmäisen kerran kansanedustajaksi eduskuntavaaleissa 1991 Uudenmaan läänin vaalipiiristä. Hän toimi eduskunnassa kolme vaalikautta, joiden aikana hän oli varsinaisena jäsenenä hallintovaliokunnassa (1991–1995), ympäristövaliokunnassa (1991–1998, 1999–2003) sekä valtiovarainvaliokunnassa (1999–2003). Markkula-Kivisilta ei asettunut ehdolle enää vuoden 2003 eduskuntavaaleissa.
Syyskuussa 2003 Markkula-Kivisilta aloitti Pelastakaa Lapset ry:n pääsihteerinä. Hän toimi Raha-automaattiyhdistyksen (RAY) hallituksen ja tarkastusvaliokunnan jäsenenä vuodesta 2013 RAY:n lakkauttamiseen asti. Hän on myös Soste ry:n ja Lastensuojelun keskusliiton hallituksen jäsen.
Markkula-Kivisilta on ollut vuodesta 1995 naimisissa Ilkka Kivisillan kanssa. Heillä on kaksi lasta. Muusikko Reino Markkula oli Hanna Markkula-Kivisillan isä.
Deipyle

Deipyle () oli kreikkalaisessa mytologiassa Argoksen kuninkaan Adrastoksen ja tämän puolison Amfithean tytär.
Oraakkeli kertoi Adrastokselle, että tämän tytär menisi naimisiin villikarjun kanssa. Kun Adrastos löysi Tydeuksen, Oineuksen pojan, yöllä taistelemassa palatsissaan Polyneikeen kanssa, hän erottaessaan riitelijöitä toisistaan huomasi Tydeuksen kilvessä villikarjun kuvan. Niin hän antoi Deipylen tälle vaimoksi. Suhteesta syntyi Diomedes.
Demonassa

Demonassa () oli kreikkalaisessa mytologiassa usean eri hahmon nimi.
Päivi Varpasuo

Päivi Paula Annikki Varpasuo (21. joulukuuta 1945 Vihti – 12. heinäkuuta 2003 Helsinki) oli suomalainen poliitikko ja Kansallisen Kokoomuksen kansanedustaja vuosina 1985–1995.
Varpasuo oli ensimmäisen kerran kansanedustajaehdokkaana 1970-luvun alussa. Eduskuntavaalien 1983 jälkeen hän oli kokoomuksen varaedustaja Uudenmaan läänin vaalipiiristä, ja helmikuussa 1985, kun Pekka Löyttyniemi siirtyi kesken vaalikauden Espoon kaupunginjohtajaksi, Varpasuosta tuli kansanedustaja. Hänet valittiin jatkamaan kansanedustajana eduskuntavaaleissa 1987 ja eduskuntavaaleissa 1991. Hän oli ehdolla myös 1995 vaaleissa, joissa ei kuitenkaan tullut valituksi.
Varpasuo oli Vihdin kunnanvaltuuston jäsen kahdeksan vaalikauden ajan, vuosina 1969–2000. Hän nousi kunnanvaltuuston puheenjohtajaksi ensimmäisen kerran kunnallisvaalien 1976 jälkeen. Hän toimi tehtävässä kolmeen eri otteeseen, vuosina 1977–1983, 1985–1992 ja 1998. Vihdin kaupunginhallituksen johdossa hän oli vuosina 1993–1996.
Varpasuo oli koulutukseltaan valtiotieteiden maisteri, joksi hän valmistui Helsingin yliopistosta vuonna 1970. 1970-luvun alkupuoliskon hän työskenteli tiedotus- ja sihteerintehtävissä Espoon kauppalan ja kaupungin palveluksessa, lopuksi kaupungin tiedotuspäällikkönä 1974–1975. Vuodesta 1975 vuoteen 1993 hän oli tiedotuspäällikkönä Suomen Kunnallisliitossa, ja vuodesta 1995 vuoteen 2001 hän oli Kuntaliiton erityisasiantuntijana. 
Varpasuo oli Suomen Lottaperinneliiton puheenjohtaja liiton perustamisvuodesta 1992 alkaen. Naisjärjestöjen Keskusliiton puheenjohtajana hän toimi vuodesta 2000 ja Vihti-Seuran puheenjohtajana vuodesta 1983.
Varpasuo kirjoitti kirjan "Kaija Rolig. Kuninkaan kulkuri", joka julkaistiin vuonna 1997, ja oli tekemässä myös kirjoja "Kunnallinen tiedottaminen" (1977) ja "Kunnallishallinnon perusteet" (1980). 
Varpasuo kuoli sairauteen 57-vuotiaana heinäkuussa 2003.
Quentin Blake

Quentin Saxby Blake (s. 16. joulukuuta 1932 Sidcup, Kent, Britannia) on brittiläinen piirtäjä ja kuvittaja, joka tunnetaan erityisesti lastenkirjoihin tekemistään kuvituksista, varsinkin Roald Dahlin teosten. Hän on myös itse kirjoittanut lastenkirjoja.
Blake sai ensimmäiset piirroksensa julki Punch-lehdessä 16-vuotiaana. Hän opiskeli englantilaista kirjallisuutta Cambridgen yliopistossa ja pääsi sitten Chelsean taidekouluun. Hän hankki myös opettajanpätevyyden Lontoon yliopistosta. Blakella on useita kunniatohtorin arvoja.
Blakelle myönnettiin Brittiläisen imperiumin ritarikunnan upseerin arvo vuonna 1988 ja komentajan arvo 2005. Hän sai vuonna 2002 Hans Christian Andersen -mitalin. Hän on työskennellyt opettajana Lontoon Royal College of Artissa. Vuonna 1999 hänestä tuli maansa ensimmäinen "Children's Laureate".
Eulerin menetelmä

Eulerin menetelmällä tarkoitetaan numeerisessa analyysissä Leonhard Eulerin mukaan nimettyä menetelmää differentiaaliyhtälöiden alkuarvo-ongelmien ratkaisuun. Se on yksinkertaisin numeerisista integrointimenetelmistä, mutta siitä huolimatta menetelmä on tärkeä. Sen kautta on johdettu monet paremmista menetelmistä ja sen ymmärtäminen on niiden perusta.
Johtaminen.
Eulerin menetelmä johdetaan derivaatan määritelmästä
formula_1
Nyt ei kuitenkaan anneta muuttujan "h" lähestyä nollaa, vaan pidetään se pienenä. Näin saadaan yhtälöstä
formula_2
jossa "h" tarkoittaa menetelmässä käytettyä askelta. Olkoot alkuarvo-ongelmamme muotoa
formula_3
Nyt siis funktiolla "F" tarkoitetaan muuttujista "t" ja "y(t)" koostuvaa lauseketta, joka tulee ylläolevan yhtälön oikeaksi puoleksi. Määritetään nyt, että Eulerin menetelmällä askel ajanhetkestä "t"n ajanhetkeen "t"n + 1 voidaan laskea kaavalla
formula_4.
Virhe.
Eulerin menetelmän virhe voidaan laskea selvittämällä Taylorin sarja muuttujalle "y". Tulkitsemalla ylläolevaa tulosta voidaan menetelmä merkitä muodossa
formula_5
Tässä on kaksi ensimmäistä termiä Taylorin sarjasta
formula_6
ja yhtälöiden välinen virhe saadaan siis suuruudeltaan vastaamaan termejä
formula_7
Nähdään, että käytettäessä pientä askelen "h" arvoa on menetelmän virheessä dominoiva termi suhteessa verrannollinen "h"2:n. Ratkaistessa menetelmällä alkuarvotehtävää on tarvittavien askelien määrä kääntäen verrannollinen askeleeseen "h". Näin on pääteltävissä, että kokonaisvirhe Eulerin menetelmässä on verrannollinen askeleeseen "h" (virhe askeleessa kertaa askelien määrä). Eulerin menetelmää kutsutaankin ensimmäisen kertaluokan menetelmäksi.
Tarkkuus on parannettavissa ottamalla huomioon Taylorin sarjasta lisää termejä. Tämä kuitenkin saattaa olla hankalaa, sillä niitä varten pitäisi ratkaista muuttujan "y"("t") derivaattoja. Tämän takia onkin kehitetty useaa ajankohtaa alkuarvoinaan käyttäviä multistep-menetelmiä tai yhden ajanhetken derivaattaa useammassa pisteessä approksimoivia menetelmiä kuten esim. Runge-Kutta-menetelmät.
Vahapalmuaratti

Vahapalmuaratti ("Ognorhynchus icterotis") on uhanalainen Kolumbian ja Ecuadorin Andeilla elävä papukaijalintu. Lintu on ainoa "Ognorhynchus"-suvun laji .
Kooltaan vahapalmuaratti on noin 42 cm. Lajin päälaki, selkä, kurkku, siivet ja pyrstö ovat väriltään vihreät. Naama sekä vatsa ovat väritykseltään keltaiset. Nokka on vahva ja tumma. Vahapalmuaratti muistuttaa ulkonäöltään kallioarattia ("Aratinga wagleri") ja kirjuriarattia ("Leptosittaca branickii"). Kallioaratti on pienikokoisempi ja siltä puuttuu pään keltainen väri. Myös kirjuriaratin päässä on vähemmän keltaista kuin vahapalmuaratilla. 
François Victor Masséna ja Charles de Souancé kuvailivat lajin holotyypin Kolumbian Ocañasta 1854.
Vahapalmuaratin elinympäristöä ovat vuoristometsät 1 200–3 400 metrin korkeudessa. Laji viihtyy erityisesti "Ceroxylon quindiuense" -vahapalmulajia kasvavissa metsissä, koska se pesii ja etsii ravintoaan puussa. Laji käyttää ravintonaan nuppuja, kukkia, hedelmiä ja siemeniä ja kerääntyy parviksi ravinnonetsintä matkoillaan. Lajin pesintäaika kestää huhtikuusta marraskuuhun. 
Vahapalmuarattikannan kooksi arvioidaan 2 600 yksilöä . Suurin uhka lajille on elinympäristön tuhoutuminen metsänhakkuissa. Sveltuvia ympäristöjä on kuitenkin jäljellä. Lajia on pyydystetty ravinnoksi ja häkkilinnuiksi, vaikka se on hyvin vaikea häkissä pidettäväksi. Lajin suojelu on tuottanut tulosta ja kanta on saatu nousemaan.
Ukko-Pekka Yliranta

Ukko-Pekka Tapani Yliranta (s. 4. toukokuuta 1990 Kittilä) on suomalainen harmonikan soittaja, joka voitti Kultaisen Harmonikan vuonna 2008. Yliranta on opiskellut harmonikansoittoa Tapani Haapasaaren johdolla. Yliranta on toiminut myös opiskelijapolitiikan parissa Oulun yliopiston ylioppilaskunnassa useissa luottamustehtävissä. Vuonna 2013 hän toimi OYY:n hallituksen jäsenenä vastuualueinaan järjestöyhteistyö, sosiaalipolitiikka ja liikunta. Yliranta on myös toiminut OYY:n edustajiston jäsenenä vuosina 2011–2015.
Osakeindeksi

Osakeindeksi mittaa osakekurssien kehittymistä. Tiettyä osakemarkkinaa tai sen osaa kuvaavaan indeksiin kootaan joukko osakkeita, jotka yhdessä muodostavat mahdollisimman edustavan otoksen.
Indeksiin valitaan usein markkinan suurimmat yhtiöt, mutta muunkinlaisia indeksejä on.
Sijoitusrahastot vertaavat tuottoaan tavallisesti johonkin indeksiin eli vertailuindeksiin.
Indeksisijoittamisessa sijoitetaan valitun indeksin mukaisesti. Indeksirahastot soveltuvat indeksisijoittamiseen.
Raudaskylän Kristillinen Opisto

Raudaskylän Kristillinen Opisto on kansanopisto Ylivieskassa, Pohjois-Pohjanmaalla. Raudaskylän Kristillinen Opisto tarjoaa useita opintolinjoja ja muuta koulutusta perinteikkäässä ympäristössä. Opistolla on vuosittain yhteensä yli 200 vuosiopiskelijaa. Opisto on aloittanut toimintansa syksyllä 1920, jolloin valmistui opistoalueen ensimmäinen rakennus.
Koulutustarjonta.
Raudaskylän Kristillisessä Opistossa voit suorittaa seuraavia opintoja:
Opiston arvot.
Raudaskylän Kristillinen Opiston arvot ja kasvatusnäky pohjautuvat herännäisyyteen. Kristillisen ihmiskäsityksen pohjalta pyritään toiminnassa oikeudenmukaisuuteen, tasa-arvoon, ajattelun ja vakaumuksen kunnioittamiseen ja kestävään kehitykseen.
Bessie Jones

Mary Elizabeth "Bessie" Jones (8. helmikuuta 1902 Smithville, Georgia – 4. syyskuuta 1984 Brunswick, Georgia) oli yhdysvaltalainen Georgian Sea Islandsilta kotoisin ollut gospel-laulaja. Hän oli yksi Georgia Sea Island Singersin perustajajäsenistä. 
Musiikkitieteilijä Alan Lomax tapasi Jonesin tutkimusmatkallaan etelään 1950-luvun puolivälissä. Jones esiintyi Lomaxin dokumenteilla ja Sea Islandsilla tehdyillä äänitteillä. Vuonna 1972 julkaistiin Jonesin yhdessä folkloristi Bess Lomax Hawesin kanssa kirjoittama kirja "Step It Down: Games, Plays, Songs, and Stories from the Afro-American Heritage". Jones levytti kaksi sooloalbumia: "So Glad I'm Here" (1973) ja "Step It Down" (1975).
Moby on käyttänyt levyillään sampleja Bessie Jonesin lauluista.
2008 TC3

 
2008 TC3 oli läpimitaltaan parimetrinen Apollo-ryhmän asteroideihin lukeutunut meteoroidi, joka löydettiin Arizonassa sijaitsevalla Mt. Lemmon -teleskoopilla 6. lokakuuta 2008. Meteoroidi räjähti Maan ilmakehässä, 37 kilometriä pohjoisen Sudanin yllä 7. lokakuuta 2008 kello 2:46 UTC (kello 5:46 Suomen aikaa). Kappaleen räjähdys havaittiin KLM:n lennolta, joka oli noin 750 merimailia (n. 1 400 km) lounaaseen ennustetusta osumakohdasta.
Törmäys on historiallinen, koska ensimmäisen kerran ulkoavaruuden kappaleen törmäys Maahan pystyttiin ennustamaan etukäteen.
Videohavaintojen avulla tehdyn analyysin mukaan kappale 2008 TC3 oli melko litteä ja pitkulainen. Sudanin Nubian aavikolta löytyneet meteoriitit osoittivat kappaleen olleen pääosin siihen asti harvinaista, hyvin huokoista ureiliitti-tyyppiä. Jälkikäteen tehtyjen analyysien perusteella on myös pystytty ensimmäistä kertaa toteamaan saman asteroidin sisältävän usean tyyppistä ainesta, ja siten erityyppisten meteoriittien voivan olla peräisin samasta kappaleesta. Koska kappaleen saapumisvauhti ilmakehään oli kuitenkin verrattain hidas, noin kolmimetrisestä pienasteroidista selvisi maanpinnalle asti satoja meteoriitteja. Maan pinnalta löydettiin yli 600 meteoriittia, yht. 10,5 kg. Osumassa vapautunut energiamäärä vastasi noin 0,9–1,0 kilotonnin räjähdystä.
Finlandia Park Hotel Helsinki

Finlandia Park Hotel Helsinki sijaitsee Keski-Helsingissä, Käpylän kaupunginosassa vuonna 1949 Helsingin olympialaisia varten hotelliksi valmistuneessa kiinteistössä. Samassa rakennuksessa toimi ennen myös elokuvateatteri. Hotelli toimi aiemmin nimillä Hotelli ja Ravintola Uusimaa sekä Park Hotel Käpylä. Rakennuksen edessä sijaitsee raitiovaunulinjan 1 päätepysäkki, josta Helsingin keskustaan matkaa on noin kuusi kilometriä.
Hotellissa on 40 huonetta, joihin on mahdollista majoittaa enimmillään 96 henkilöä. Park Hotel Helsinki tarjoaa majoituspalveluiden lisäksi kokous-, ravintola- ja saunapalveluita. Kaikki huoneet sekä ravintola-, sauna- ja aulatilat ovat savuttomat.
Kokousosastoon kuuluu viisi eri kokoista tilaa, joiden maksimikapasiteetti on yhteensä 200 henkilöä. Saunaosaston kolmeen eri kokoiseen saunaan mahtuu maksimissaan 35 henkilöä, ja osastolla yhteiskäytössä oleva uima-allas on kooltaan noin 5 × 12 m. Ravintolassa on 150 asiakaspaikkaa. Sisäpihalla on kesäisin ulkoterassi.
Park Hotel Käpylässä kuvattiin "Hyvät herrat" -televisiosarjaa vuosina 1990–1996. Sen jälkeen tilat on remontoitu ja uusittu. Noista ajoista muistuttavat kuitenkin kuvauspaikkoina toimineiden saunojen nimet: Paukun sauna, Tyynen sauna ja Tollon sauna. 
Hotellissa on kuvattu myös "Salatut elämät" -sarjan spin-off-nettisarjaa "Young Man, Cash Man" -sarjaa vuonna 2013.
Hotellirakennuksen ympäristössä sijaitsee puutarhakaupunkimaiseksi 1920-luvulla rakennettu Puu-Käpylä. Lähistöllä on myös Taivaskallio, joka on Helsingin kantakaupungin korkein maantieteellinen paikka. Turistikohteista lähellä ovat Helsingin messukeskus, Arabian tehtaat ja Helsinki-halli. Lisäksi lähistöllä ovat Mäkelänrinteen uintikeskus, Käpylän ja Oulunkylän urheilupuistot ja Velodromi.
Park Hotel Käpylä suljettiin konkurssin vuoksi 8. tammikuuta 2017, mutta uusi omistaja avasi sen 1. helmikuuta 2017, ja se toimii nykyään nimellä Finlandia Park Hotel Helsinki.
Vuoniemi

Vuoniemi on Pyhäselkään pistävä pitkä ja kapea niemi Rääkkylän kunnassa, Sintsin kylässä. Niemen eteläpuolella on Oriveden vesistöön kuuluva Jänisselkä ja pohjoispuolella Pyhäselkä. 
Harjumainen niemi jatkuu Vuosalmen toisella puolella kapeana Tikansaarena. Vuoniemi on tunnettu arktisten ja vaelluslintujen havainnointipaikkana. Niemeen valmistui korkea lintutorni, "Eihveli", syksyllä 2002. 
Vuoniemeen pääsee maanteitse tieltä 484; risteyksessä länteen kääntyy Vuoniemeen, itään Sintsiin.
Voikkaa–Haarankallio-rata

Voikkaa–Haarankallio-rata oli Suomen rataverkkoon kuulunut teollisuusrata, joka johti Voikkaalta itään Savon radalle Harjun aseman pohjoispuolelle. Vuonna 1902 valmistunut rata rakennettiin alun perin Voikkaan tehtaan omistajayhtiön aloitteesta ja sen kustannuksella. Radan kautta kulki aina 1960-luvulle saakka Voikkaan tehtaiden tavaraliikenne, ja sillä oli myös henkilöliikennettä vuosina 1945–1949, kun niin sanotuilla puumoteilla ajettiin Kouvolasta Haarankallion kautta Voikkaalle. Voikkaan ja Haarankallion välillä oli tällöin Supanmäen, Kousan ja Vessarin seisakkeet.
Voikkaan rata liittyi Savon rataan noin kaksi kilometriä Harjun aseman pohjoispuolella Haarankalliossa. Myöhemmin Savon radan oikaisun yhteydessä radan liittymäkohta siirtyi 3 kilometriä pohjoisemmaksi Multamäkeen. Savon radalla tehtiin Harjun ja Multamäen välillä vuosina 1968–1970 rataoikaisu, jonka yhteydessä rakennettiin uusi Harjunjoen ylittävä silta sekä 180 metriä pitkä Venekallion tunneli. Tunneli oli kaksiraiteinen koska Voikkaan rata erkani Savon radasta Multamäen kohdalla tunnelin pohjoispäässä ja Voikkaan rata kulki tunnelissa Savon radan rinnalla. Voikkaan yhteyden purkamisen yhteydessä kiskotus siirrettiin tunnelin keskelle. 
Sotavuosina 1940–1945 rata oli osa Kouvolan länsipuolelta Korialta Voikkaan kautta Savon radalle johtanutta yhdysrataa. Tämä ratayhteys rakennettiin ohittamaan ilmapommituksille alttiit Kymijoen ylittävä Korian ratasilta ja Kouvolan ratapiha. Yhdysradan käyttö oli vilkkaimmillaan 1941. Radalla oli jatkosodan vuosina jonkin verran tavara- ja sotilasjunaliikennettä mutta sen merkitys jäi lopulta vähäiseksi. Korialta Voikkaalle kulkenut rataosuus purettiin sodan jälkeen 1945–1946.
Voikkaa–Haarankallio-radan merkitys alkoi vähentyä, kun Kuusankoskelta Kuusanniemen kautta Voikkaalle johtava uusi rata valmistui 1964. Voikkaan itäpuolella sijainneessa ratojen yhtymäkohdassa oli kolmioraide. Kolmioraiteen ja Savon radan välisen osuuden liikenne päättyi 1. kesäkuuta 1981, ja se purettiin samana vuonna. Vanhalla ratalinjalla kulkee nykyisin ulkoilureitti. Sen varrella Multamäessä on uhanalaisen kalliosinisiiven elinalue, jota hoidetaan vuosittain talkoilla.
Entisen kolmioraiteen ja Voikkaan tehtaan välinen rataosuus on edelleen käytössä osana Kouvola–Kuusankoski-rataa.
Rob Walker Racing Team

Rob Walker Racing Team oli yksityinen Formula 1 -talli, jonka Rob Walker perusti vuonna 1953. Tallista tuli F1-historian menestynein yksityinen talli, ja se on ensimmäinen ja viimeinen F1-talli, joka on voittanut Grand Prix'n rakentamatta itse omaa autoaan.
Talli käytti Connaughtin, Cooperin, Lotuksen, Fergusonin ja Brabhamin autoja. Tallissa ovat ajaneet muun muassa Stirling Moss, Joakim Bonnier ja Graham Hill.
Rälssimies

Rälssimies eli vapaamies () oli keskiajalla Ruotsissa ja Suomessa maanomistaja, joka nautti verovapautta kruunulle suorittamansa ratsupalveluksen vuoksi. Ratsain kruunua palvelevat asemiehet saivat verovapauden Maunu Ladonlukon Alsnön säännön perusteella. Rälssimiehistä muodostui 1500-luvulta alkaen perinnöllinen sääty ja heitä alettiin nimittää aatelismiehiksi. Tämä nimitys oli peräisin saksan kielestä. Vapaamies-sana esiintyy jo Herra Martin vuonna 1548 tekemässä tai kopioimassa kuningas Kristoferin maanlain suomennoksessa.
Natriumfluoriasetaatti

Natriumfluoriasetaatti eli "fluorietikkahapon natriumsuola" on myrkyllinen asetaattiyhdiste. Sitä esiintyy luonnossa ainakin 40 kasvissa Australiassa ja Afrikassa ja sitä käytetään tuhoeläinten torjuntaan. 
Natriumfluoriasetaatti pysäyttää sitruunahappokierron reagoimalla asetyylikoentsyymi-A:n kanssa muodostaen fluori­asetyyli­koentsyymi-A:ta, josta muodostuu edelleen myrkyllistä fluorisitruunahappoa.
Iros

Iros () oli kreikkalaisessa mytologiassa kahden eri mieshahmon nimi.
Kerjäläinen.
Arnaios tai Iros, kuten häntä yleisemmin kutsuttiin, koska hän vei mielellään viestejä kenen tahansa pyynnöstä, oli Odysseiassa mainittu kerjäläinen, joka oli Ithakassa tunnettu loppumattomasta ruoka- ja juomahalustaan. Vaikkei hän ollutkaan voimakas, oli hän kuitenkin suurikokoinen.
Iros kohtasi kerjäläiseksi naamioituneen Odysseuksen tämän palattua kotiinsa kolmenkymmenen vuoden jälkeen harharetkiltään. Hän halusi häätää Odysseuksen pois kodistaan, ja kosioiden yllytyksestä Iros ja Odysseus ajautuivat tappeluun, jossa Odysseus tyrmäsi Iroksen parilla iskulla. Ottelun päätyttyä Odysseus raahasi Iroksen makaamaan portin pieleen, jotta tämän pelottaisi siat ja koirat pois.
Aktorin poika.
Iros oli Aktorin poika ja Demonassan puoliso. Heidän poikansa Eurydamas ja Eurytion osallistuivat argonauttien retkeen.
Kielenhalkaisu

Kielenhalkaisu on kehonmuokkausoperaatio, jossa kieli tai sen kärki halkaistaan vertikaalisti kahteen osaan. 1990-luvulla kielenhalkaisu oli lähes ennenkuulumatonta, mutta nykyään siitä on tullut suosittua kehonmuokkaajien keskuudessa. 
Prosessi.
Kielenhalkaisu suoritetaan yleensä skalpellin avulla, mutta laserleikkaustakin on käytetty. Halkaisu on myös mahdollista tehdä venyttämällä kielilävistystä, mutta se on erittäin kivuliasta ja hidasta. Venyttäen tehty kielenhalkaisu johtaa hieman erinäköiseen tulokseen.
Album

Album on suomalaisen Cause For Effect -yhtyeen toinen albumi sekä ensimmäinen basso/rummut -kokoonpanolla tehty täyspitkä levy.
Levy on äänitetty joulukuussa 2001. Äänittäminen, miksaaminen ja masterointi kestivät yhteensä viisi päivää. Levyn kappaleet on soitettu "livenä" sisään, ja jälkikäteen on äänitetty toinen basso ja laulu.
Levyn julkaisi brasilialainen pienlevy-yhtiö nimeltä Bucho Discos elokuussa 2002. Levyn kesto on 31:13, ja siinä on yhteensä 42 kappaletta. Levyn painos oli 1000 kappaletta.
Levy on re-masteroitu 2001-2004 diskografia CD:lle, jonka suomalainen Dies Irae Records (myöhemmin Stay Heavy Records) julkaisi 6.6.2006.
Massateollisuus

Massateollisuus on osa kemiallista metsäteollisuutta, jonka tehtävänä on tuottaa kartonki- ja paperiteollisuuden omassa valmistuksessaan käyttämiä puolivalmisteita, kuten hierrettä, hioketta, puolikemiallista puumassaa, selluloosaa ja kierrätyskuitua.
Yleensä massateollisuuden omistavat paperi- ja kartonkitehtaat, mutta markkinaselluloosaa varten on olemassa puolivalmisteisiin erikoistuneita yhtiöitä. Suomessa tällainen suuri yhtiö on UPM-Kymmenen ja Metsäliiton Metsä-Botnia.
Organisaatiot.
Teollisuutta suomessa edustaa Metsäteollisuus ry
Antti Reivonen

Antti Reivonen (s. 13. helmikuuta 1988 Uusikaupunki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Turun Palloseurassa yhteensä 78 runkosarjaottelua tehopistein 5+5=10 ja keräten kymmenen jäähyminuuttia. Uransa kolme viimeistä kauttaan Reivonen vietti Mestiksessä.
Ura.
Seuraura.
Reivonen aloitti jääkiekon kotikaupungissaan Uudessakaupungissa ja Jää-Kotkien joukkueessa. Hän siirtyi 15-vuotiaana kaudeksi 2003–2004 Turun Palloseuraan. Reivonen nostettiin kaudeksi 2007–2008 TPS:n SM-liigarinkiin ja hän pelasi sen aikana 17 runkosarjaottelua tehoin 1+2=3. Liigauransa avausmaalin Reivonen teki 1. marraskuuta 2007 vieraissa Tapparaa vastaan. Samassa kuussa hän teki TPS:n kanssa kolmivuotisen jatkosopimuksen. Pian tämän jälkeen Reivosen kausi päättyi kuitenkin olkapäävammaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.
Palattuaan kaukaloihin Reivonen ei onnistunut vakiinnuttamaan paikkaa TPS:n kokoonpanossa. Kaudella 2008–2009 hän pelasi 35 runkosarjaottelua tehoin 2+3=5. Reivonen vahvisti myös TPS:n A-nuoria, jotka voittivat SM-hopeaa keväällä 2009. Kaudella 2009–2010 hän pelasi ainoastaan TPS:n liigajoukkueessa 26 runkosarjaottelua tehden kaksi maalia. Pieneen rooliin jääneen Reivosen kautta lyhensi myös muutaman viikon ajan hänen lokakuussa 2009 saama sormivamma. Hän voitti Suomenmestaruuden keväällä 2010.
Kaudeksi 2010–2011 Reivonen siirtyi Mestis-joukkue Kajaanin Hokkiin hakemaan uutta nousua uralleen. Yhden siellä vietetyn kauden jälkeen hän teki vuoden mittaisen sopimuksen TuTon kanssa kesäkuussa 2011. Huhtikuussa 2012 Reivonen teki vuoden mittaisen jatkosopimuksen joukkueen kanssa. Hän kuitenkin loukkasi olkapäänsä jo ennen harjoituskauden alkua ja on sivussa sarja-avauksesta. Reivosen olkapäävamma jatkui läpi kauden 2012–2013, jonka aikana hän pelasi vain kahdeksan runkosarjaottelua. Reivosen pelaajaura päättyi kevääseen 2013.
Maajoukkueura.
Reivonen pelasi viisi poikien maaottelua World U-17 Hockey Challengessa kaudella 2004–2005.
Professional 300

Professional 300 on suomalaisen Cause For Effect -yhtyeen toinen MiniCD. Levy on äänitetty kahdessa eri äänityssessiossa. Kappaleet nro 1-15 on äänitetty, miksattu ja masteroitu kahdessa päivässä toukokuussa 2003. Kappaleet numero 16-18 on äänitetty, miksattu ja masteroitu yhdessä päivässä helmikuussa 2004.
Ensimmäisen äänityssession aikana yhtye äänitti myös brittiläisen Unseen Terror -yhtyeen kappaleen Oblivion Descends, mutta sitä ei ole virallisesti julkaistu koskaan.
Levyllä on yhteensä 18 kappaletta ja kesto vajaat 15 minuuttia. Levyn julkaisi brasilialainen Bucho Discos heinäkuussa 2004. Levy on re-masteroituna julkaistu uudestaan 2001-2004 diskografia CD:llä jonka suomalainen Dies Irae Records (nykyisin Stay Heavy Records) julkaisi 06.06.2006.
Pimeä puoli

Pimeä puoli ("The Dark Half") on Stephen Kingin kirjoittama, vuonna 1989 julkaistu romaani. George A. Romero on ohjannut kirjan pohjalta elokuvan, joka julkaistiin vuonna 1993.
Juoni.
Tarina kertoo Thad Beaumont -nimisestä kirjailijasta, joka on kirjoittanut väkivaltaisimpia tarinoitaan George Starkin nimellä. Kirjailija kyllästyy Starkiin ja järjestää hautajaiset kirjailijanimelleen, minkä jälkeen alkaa tapahtua murhia. Uhrit tapetaan samalla tavalla kuin George Starkin kirjoissa. Thad huomaa kaikkien Starkin "hautajaisiin" liittyvien henkilöiden kuolevan ja Alan Pangborn -niminen poliisipäällikkö Castle Rockista epäilee juuri Thadia. Thad tajuaa, että George Stark on hänen toinen puoliskonsa, pimeä puoli, joka on tullut takaisin manalasta kostaakseen Thadille oman "kuolemansa".
Abrogans

Abrogans tai Codex Abrogans on luultavasti vanhin saksan kielellä kirjoitettu kirja. Se on käsikirjoitettu synonyymisanakirja (tai sanasto tai sanalista) latinasta vanhaan yläsaksaan 700-luvulta (765–775). Useita kopioita tehtiin, mutta vain yksi on selvinnyt nykyaikaan, St. Gallenin luostarin kirjastossa.
Se on saanut nimensä ensimmäisen hakusanan mukaan: "abrogans = dheomodi" ("vaatimaton, nöyrä"). Se sisältää noin 3 670 vanhan yläsaksan tärkeintä termiä, noin 14 600 esimerkillä. Työ on joskus yhdistetty itävaltalaiseen prelaattiin Arbeo Freisingiläiseen (k. 783 tai 784), ensimmäiseen tunnettuun saksan kielen kirjoittajaan.
Lähteet.
Digitaalinen telekopio Codex Abrogansista